
SC 2020- 
  

		RAPORT  DE SPECIALITATE
privind aprobarea incheierii acordului de parteneriat intre Primaria Municipiului Timisoara si Asociatia Prin Banat pentru implementarea proiectului ,,Refuncționalizare imobil pentru Centru Cultural – Turn de Apă, Iosefin, str. Gh. Barițiu’’


Primaria Municipiului Timisoara (Promotor de proiect) in parteneriat cu Asociatia Prin Banat ( Partener)  a depus spre finantare proiectul ,,Refuncționalizare imobil pentru Centru Cultural - Turn de Apă, Iosefin. str. Gh. Barițiu”, Timișoara in cadrul programului RO-CULTURA - Restaurarea și revitalizarea monumentelor istorice.

Obiectivul general al proiectului este „Stimularea dezvoltării economico-sociale la nivelul municipiului Timisoara prin reabilitarea si valorificarea patrimoniului cultural si istoric al orasului.”
Obiectivele specifice:
· Valorificarea patrimoniului istoric al Timișoarei prin reabilitarea, refuncționalizarea și punerea în circuitul public a Turnului de Apă Iosefin și stimularea turismului prin desfășurarea de activități culturale în Centrul Cultural Castelul de Apă
· Educarea comunității privind potențialul patrimoniului ca resursă economico-sociala si promovarea diversității cultural și toleranței, prin prezentarea patrimoniului cultural material din Iosefin ca moştenire a beneficiilor interculturalităţii.
· Dezvoltarea competentelor la locul de munca prin cursuri de formare profesionala

Obiectivele prezentate mai sus vor fi indeplinite prin restaurarea si refunctionalizarea monumentului Turnul de Apa- Iosefin si apoi, in noul spatiu spaţiul multifunţional neconventional creat,  desfasurarea de activitati socio-culturale prin implementarea Planului de Revitalizare aferent cererii de finantare. 

Obiectul parteneriatului încheiat între entitățile mai sus menționate este reprezentat de implementarea proiectului “Refunctionalizare imobil pentru Centru Cultural – Turn de Apa, Iosefin, str. Gh. Baritiu‘’. Activitatea principala ce revine Municipiului Timisoara este restaurarea si refunctionalizarea monumentului si activitatea principala ce revine Asociatiei Prin Banat este desfasurarea de activitati socio-culturale pentru revitalizarea si  punerea în circuitul public a Turnului de Apă Iosefin. 

Valoarea totala a proiectului este de 11.117.499,60 lei cu TVA, din care: 

Valoare totala aferenta Promotorului de proiect Primaria Municipiului Timisoara este de 9.359.005,10 lei cu TVA, din care:
· cheltuieli eligibile = 9.199.116,70 lei cu TVA 
· cheltuieli ne-eligibile= 159.888,40 cu TVA ( valoarea totala a contractului de proiectare) 

Valoarea totala aferenta Partenerului Asociatia Prin Banat este de 1.758.494,50 lei cu TVA. 

Conform reglementarilor programului contributia proprie este 20% din cheltuielile eligibile la care se aduga chetuielile ne-eligibile. Astfel:
Contributia proprie a Municipiului Timisoara este: 1.999.711,74 lei cu TVA, din care:
· 20% din cheltuielile eligibile = 1.839.823,34 lei cu TVA
· cheltuieli ne-eligibile= 159.888,40 cu TVA
Contributia proprie a Asociatiei Prin Banat este: 351.698,90 lei cu TVA

Având în vedere cele de mai sus apreciem că proiectul de hotărâre privind aprobarea incheierii acordului de parteneriat intre Primaria Municipiului Timisoara si Asociatia Prin Banat pentru implementarea proiectului ,,Refuncționalizare imobil pentru Centru Cultural – Turn de Apă, Iosefin, str. Gh. Barițiu’’, îndeplinește condițiile tehnice pentru a fi supus dezbaterii și aprobării plenului consiliului local.

